
	
	

                                 Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А  К О Р У П Ц И Я Т А   



София 1000, пл. "Света Неделя" №6 ,  тел: (+359 2)  9401 444, факс: (+359 2) 9401 595




Р Е Ш Е Н И Е  
   №  РС-529-24-120


Днес, 30.09.2024 година, в град София, Комисията за противодействие на корупцията, в състав:

Заместник-председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева	

У С Т А Н О В И:

Производството е по реда на чл. 89, ал. 1, предл. 1 от Закона за противодействие на корупцията, образувано въз основа на Решение на Комисията за противодействие на корупцията (КПК) с рег. № КИ-270 от 16.07.2024 г. по сигнал с вх. рег. № С-529/04.07.2024 г. на КПК.
Производството е образувано против Георги Ботев – директор на ** на „********* - Т.“ при „******“.
	     В сигнала се твърди, че Георги Ботев е член на ловно-рибарска дружина с. ******, която членува в Сдружение „Л***** Т. – И...“, ЕИК ********. На 16.05.2024 г. Георги Ботев, в качеството си на директор на „****“ – Т. е издал Заповед № РД********** г. за пряко договаряне между„****“ – Т. и  Сдружение „Л***** Т. – И...“. По**исал е и договор между двата субекта, с който е предоставено стопанисването и ползването на дивеча на Сдружението, включително и по отношение на ловно-рибарския район „******“, който се стопанисва от членовете на ловно-рибарска дружина с. ******.
           Във връзка с твърденията в сигнала Комисията е изискала и получила с писмо вх. № КПК-9109-2/07.08.2024 г. на КПК от директора на „С*******“  – ** - Ш..... към Министерството на земеделието и храните на Република България, заверени копия на следните документи: Договор за управление № ********г., сключен между Ради Иванов в качеството му на директор на С*** – ** – Ш..... и Георги Ботев; Заповед № РД********** г. на Георги Ботев – директор на ** на „*********– Т.; Договор № ******** г. за предоставяне на стопанисването и ползването на дивеча от ловните сдружения по чл. 30 от Закона за лова и опазване на дивеча по описа на ** на „*********– Т.; Писмо вх.  № ЛП-01-1600 от 29.05.2024 г. по описа на ** на „*********– Т.. 

		Служебно са извършени справки в НБД „Население“, на електронната страница на „С*******“ гр. Ш....., Търговски регистър и регистър на юридическите лица с нестопанска цел (ТРРЮЛНЦ) и правно информационна система „Сиела“. 

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от лице с посочени три имена, адрес и е подписан.
От представените доказателства се установява, че с договор за управление № ********г., сключен на основание чл. 173, ал. 3 от Закона за горите, Георги Ботев е назначен за срок от 5 (пет) години за директор на Териториално поделение (**) на „*********- Т.“ при „******“ („С***“), гр. Ш..... от Ради Иванов - директор на „С***“, гр. Ш....., считано от датата на подписването му. 
„******“, гр. Ш..... е регистрирано в търговския регистър на 08.07.2011 г. и управлява държавните горски територии в четири административни области – Ш....., В*****, Д***** и Т*****. В състава му влизат 18 териториални поделения, от които 13 (тринадесет) държавни горски стопанства и 5 (пет) – държавни ловни стопанства - ДГС „В*****“, ДГС „В****“, ДГС „П*****“, ДГС „П*****“, ДГС „Ш.....“, ДГС „С*****“, ДГС „Г**** Т****“, ДГС „Н*** п***“, ДГС „С****“, ДГС „Ц***“, ДГС „Д****“, ДГС „О*****“ ДГС „Т******“, **** „Ч**** Л***“, **** „П***“, **** „Б*****“, **** „Т.“ и  **** „Ш****“,. 
  Със Заповед № РД-*** от ***2024 г. на Георги Ботев, в качеството му на директор на ** „****“ –Т., на основание чл. 36, ал. 3 и ал. 4 от Закона за лова и опазване на дивеча, във връзка с чл. 27 и чл. 29, ал. 2 и ал. 3 от Правилника за прилагане на закона за лова и опазване на дивеча и във връзка с подадено Заявление вх. № ЛР-***** от *****.2024 г. от Сдружение „Л*****Т.-И...“ (Сдружение) за предоставяне стопанисването и ползването на дивеча в ловно-стопанските райони на участващите в сдружението ловни дружини - Ловно-рибарска дружина „******“ и Ловно-рибарска дружина „******“, нарежда да се проведе процедура по пряко договаряне със Сдружението за предоставяне, стопанисване и използване на дивеча в ловностопанските райони на посочените ловно-рибарски дружини. Посочва се, че съгласно чл. 45 от Правилника за прилагане на закона за лова и опазване на дивеча, във връзка с чл. 36, ал. 3 от закона за лова и опазване на дивеча, срока за предоставяне стопанисването на дивеча е 15 (петнадесет) години. 
Със същата Заповед е назначена и комисия за разглеждане на документите и провеждане на договарянето в състав: Т. Т. – з.-д., Д. Д. – г. с. и С. К. – с. „Л****“ на ** „****“ –Т..    
На 29.05.2024 г. Георги Ботев, в качеството му на директор на ** „****“ –Т. и възложител, е подписал Договор № *** за предоставяне на стопанисването и ползването на дивеча на ловните сдружения по чл. 30 от Закона за лова и опазване на дивеча на Сдружение „Л*****Т. – И...“, гр. Т. с ЕИК ****** за срок от 15 (петнадесет) г., съгласно чл. 45, ал. 1 от Правилника за прилагане на Закона за лова и опазване на дивеча. За Сдружението договорът е подписан от В. З. -  председател на У. съвет.
Георги Ботев е подписал и Приложение № 1 по т. 6.5 към Договор № ******** г. – дивечовъдни ниви. 

От получените заверени копия във връзка с регистрация на ловно-рибарски дружини в състава на Сдружение „Л*****Т. – И...“, съгласно чл. 30, ал. 3 от Закона за лова и опазване на дивеча, става ясно, че по отношение на Георги Ботев, притежаващ членска карта № Б038081, не е посочена дата на заплащане на членски внос, респективно получаване на заверка за 2024 година.
От получена разпечатка от s.i, относима към състава на членовете на ловно-рибарска дружина „******“, с посочена дата на разпечатване - 05.08.2024 г., е видно, че Георги Ботев не фигурира в списъчния състав на членовете на ловната дружина.  

Въз основа на така изяснената фактическа обстановка, комисията установи  следното от правна страна:

За да е осъществен конфликт на интереси по смисъла на чл. 70 от Закона за противодействие на корупцията (ЗПК), трябва да са налице три кумулативни пре**оставки: лице, заемащо публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 71 и чл. 72 от ЗПК. Частен интерес е всеки интерес, който води до облага от материален или нематериален характер за лицето, заемащо публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари, парични средства или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас в полза на избор, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие. 
Георги Ботев в качеството му на директор на ** на „*********- Т.“ е лице, заемащо публична длъжност чл. 6, ал. 1, т. 47 от ЗПК и органът, компетентен да се произнесе относно наличието или липсата на конфликт на интереси по отношение на него е Комисията за противодействие на корупцията. 
Според подписания Договор за управление № ********г. Георги Ботев, в качеството му на директор на ** на „*********– Т.“ организира, ръководи и контролира цялостната дейност на териториалното поделение, отчита дейността си пред директора на централното управление, представлява поделението в кръга на правомощията си, сключва договори, свързани с дейността на поделението в рамките, предоставени му от закона и от директора на държавното предприятие, сключва и прекратява договорите със служителите и работниците в съответното териториално поделение и други.
Съгласно чл. 29 от Правилника за прилагане на Закона за лова и опазване на дивеча ловните сдружения по чл. 30 от Закона за лова и опазване на дивеча подават в държавното горско стопанство, съответно в държавното ловно стопанство, заявление за предоставяне стопанисването и ползването на дивеча за съответния ловностопански район, към което прилагат изискуемите документи. След подаване на заявлението директорът на държавното горско стопанство или на държавното ловно стопанство открива процедурата за пряко договаряне с издаването на заповед, която съдържа правното и фактическото основание за откриване на процедурата, ловностопанските райони, срока за предоставяне стопанисването на дивеча, изисквания за стопанисването на дивеча, състав на комисия, която да разгледа документите на сдружението и да проведе прякото договаряне и други. Директорът на държавното горско стопанство, съответно на държавното ловно стопанство, изпраща копие от заповедта до сдружението, подало заявлението. Комисията, разглеждаща документите изготвя протокол за своята работа, който се подписва и от представител на сдружението. Въз основа на протокола директорът на държавното горско стопанство, съответно на държавното ловно стопанство, сключва със Сдружението договор за предоставяне стопанисването на дивеча. Договорът съдържа клаузи за правата и задълженията на сдружението по чл. 37 от Закона за лова и опазване на дивеча. 
В конкретния случай от получените доказателства по административната преписка става ясно, че Георги Ботев в качеството си на директор на „** на „*********– Т.“ е упражнил правомощия по служба по отношение на Сдружение „Л*****Т.-И...“, гр. Т. представлявано от председателя на У. съвет В. З, в състава на което е и Ловно-рибарска дружина „******“, като е подписал Заповед № РД**** от ****.2024 г., подписал Договор № ******** г. и е подписал Приложение № 1 по т. 6.5 към Договор № ******** г., от които не може да се обоснове наличие на частен интерес по случая от негова страна. 
По същество чрез подписания договор № *****.2024г. между ** на „*********- Т. и Сдружение „Л*****Т.-И...“, гр. Т. на Сдружението се предоставя единствено стопанисването и ползването на дивеча в определените със Заповед ****** от *****.2001 г. на Министерството на земеделието и горите на Република България ловностопански райони. От получените доказателства не се установява с процесните Заповед, Договор и Приложение към договор, подписани от Георги Ботев, да е увеличена, променена или добавена нова ловностопанска територия към вече определената такава през 2001 година. С подписване на договора възникват задължения за „Л*****Т.-И...“, гр. Т., респективно Ловно-рибарска дружина „******“ за заплащане на дължими годишни вноски за стопанисване и ползване на дивеча съгласно изискванията на чл. 65, чл. 65а, чл. 65б и чл. 65в от Правилника за прилагане на закона за лова и опазване на дивеча, да извършва таксация на дивеча по график, одобрен от възложителя, да разработва „Програма за стопанисване и развитие на дивечовите запаси“ за предоставения ловностопански район и други.
Във връзка с изложеното не се установява и не може да бъде посочено, че Ловно-рибарска дружина „******“ е поставена в по-благоприятно положение спрямо други Ловно-рибарски дружини, в това число и от състава на Сдружение „Л*****Т.-И...“, гр. Т., по отношение на техните ловностопански райони.
По отношение на членството на Георги Ботев в Ловно-рибарска дружина „******“ следва да се посочи, че от получените заверени копия на регистрация на ловно-рибарски дружини в състава на Сдружение „Л*****Т. – И...“, съгласно чл. 30, ал. 3 от Закона за лова и опазване на дивеча, става ясно, че Георги Ботев, притежаващ членска карта № *****, не е заплатил сума за членски внос, респективно не е получил нужната заверка за 2024 година. Това обстоятелство възпрепятства упражняване от Ботев на право на участие в организиран групов и/или индивидуален лов, като съгласно чл. 23, ал. 4 от Правилника за прилагане на Закона за лова и опазване на дивеча, презаверката на ловните билети се извършва в държавните горски стопанства и в държавните ловни стопанства, в чийто район извършва дейност ловното сдружение, след представяне на заверена членска карта от ловно сдружение по чл. 30 от Закона за лова и опазване на дивеча за съответната година и документ за платена годишна вноска за стопанисване по чл. 37а от Закона за лова и опазване на дивеча и документ за платена годишна такса по чл. 116, ал. 1 от Закона за местните данъци и такси, когато е приложимо. 
В случая приложение намират и разпоредбите на чл. 23 и чл. 23а от Закона за лова и опазване на дивеча, според които правото на ловуване се упражнява от лица, които притежават членска карта и билет за лов, заверени за съответната календарна година, както и разрешително за лов, респективно не може да упражнява правото си на ловуване лице, не заверило ловния билет и членската си карта за съответната година.
Горното се подкрепя и от получена разпечатка от s.i, относима към състава на членовете на ловно-рибарска дружина „******“, с посочена дата на разпечатване - 05.08.2024 г., където Георги Ботев не фигурира в списъчния състав на членовете на ловната дружина.  

Предвид изложеното, се налага извода, че са налице два от елементите на състава на конфликт на интереси, а именно: лице заемащо публична длъжност и упражнени от лицето правомощия по служба. Липсва частен интерес – негов или на свързано с него лице. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма, Раздел II от ЗПК, които представляват негова проявна форма и води до липсата на конфликт на интереси по отношение на Георги Ботев, в качеството му на директор на ** на „*********- Т.“ и лице, заемащо публична длъжност чл. 6, ал. 1, т. 47 от ЗПК при по**исване на Заповед № ****** от *****.2024 г., Договор № ******** г. и Приложение № 1 по т. 6.5 към Договор № ******** година.

Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на частен интерес по отношение на Георги Ботев, в качеството му на директор на директор на ** на „*********- Т. и лице, заемащо публична длъжност чл. 6, ал. 1, т. 47 от ЗПК, негов или на свързано с него лице.

Предвид горното, Комисията за противодействие на корупцията, на основание чл. 92, ал. 1 и ал. 2 от ЗПК



РЕШИ:


НЕ УСТАНОВЯВА конфликт на интереси по отношение на Георги Ботев, EГН *******, в качеството му на директор на ** на „*********– Т.“ и лице, заемащо публична длъжност чл. 6, ал. 1, т. 47 от ЗПК, във връзка с по**исване на Заповед № РД-****** от *****2024 г., Договор № ******** г. и Приложение № 1 по т. 6.5 към Договор № ******** г. поради липса на частен интерес, негов или на свързано с него лице. 


Препис от Решението да се изпрати на Окръжна прокуратура Добрич, с оглед преценка за реализиране на правомощията ѝ по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове.



          КОМИСИЯ:

          ЗАМЕСТНИК-ПРЕДСЕДАТЕЛ:………….П…………….../АНТОН СЛАВЧЕВ /


          ЧЛЕН:………………………….....…………..П……………..../ПЛАМЕН ЙОЦОВ/


           ЧЛЕН:……………………...……..................П................./СИЛВИЯ КЪДРЕВА/

/
